শ্রদ্ধা জানাতে এসে কান্নায় ভেঙে পড়েন সংস্কৃতিমন্ত্রী আসাদুজ্জামান নূর, শিল্পী সুমনা হক, শিল্পী ফোয়াদ নাসের বাবুসহ অগণিত ভক্ত-অনুরাগী। নারায়ণগঞ্জ থেকে এসেছিলেন শিল্পীর ভক্ত তানভীর হাসান। ২০ বছরের এই তরুণ ফুল হাতে দাঁড়িয়েছিলেন শহীদ মিনারে। দীর্ঘ লাইন আর ভিড় ঠেলে প্রবেশ করতে পারছিলেন না তিনি। শিল্পীর প্রতি শ্রদ্ধা জানিয়ে তিনি বলেন, ‘আইয়ুব বাচ্চুর গান আমার ভেতরে যে শান্তি ও আনন্দ দিয়েছে, তার কোনো তুলনা নেই।’ তানভীরের মতো সহস্র মানুষ এসেছিল প্রিয় শিল্পীকে শেষ শ্রদ্ধা জানাতে।